|  |
| --- |
| ОПЕРАТИВНА ПРОГРАМА  „РАЗВИТИЕ НА ЧОВЕШКИТЕ РЕСУРСИ” 2007-2013  МИНИСТЕРСТВО НА ОБРАЗОВАНИЕТО, МЛАДЕЖТА И НАУКАТА  Схема BG051PO001-4.3.04 „Развитие на електронни форми на дистанционно обучение в системата на висшето образование” |
| **МЕДИЦИНСКИ УНИВЕРСИТЕТ - ПЛЕВЕН** |
| **ФАКУЛТЕТ „ОБЩЕСТВЕНО ЗДРАВЕ”** |

**ЗАДАНИЕ ЗА КУРСОВА ЗАДАЧА №2**

**ПО УЧЕБНА ДИСЦИПЛИНА „БИОЕТИКА“**

ЗА СТУДЕНТИ В ДИСТАНЦИОННА ФОРМА НА ОБУЧЕНИЕ

ОБРАЗОВАТЕЛНО-КВАЛИФИКАЦИОННА СТЕПЕН „МАГИСТЪР“

СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”

Планира се провеждане на проучване на честотата на гъбични инфекции при болни с хроничен риносинуит. Хроничният риносинуит е често срещано заболяване, което води до трайно смущение в дишането. До момента се е смятало, че заболяването има бактериален причинител, но напоследък се натрупват данни за основното място на гъбичките в патогенезата. Вдишани гъбичките предизвикват имунна реакция при предразположени болни. Доказването на ролята на гъбичките би променило методите на диагностика и лечение на хоничния риносинуит.

Проучването планира да обхване 50 пациенти на възраст 18-64 години с хроничен риносинуит. Пациентите ще бъдат канени за участие при посещението им в амбулаторните УНГ кабинети. Предвиждат се вземане на носен секрет за микробиологична диагностика; вземане на 5 мл венозна кръв за изследване на общи и специфични имуноглобулини и провеждане на кожно-алергични проби с гъбични алергени. Процедурите ще бъдат извършени от опитен персонал и не се очакват по-големи от стандартните за тези манипулации рискове. Събраната информация ще бъде достъпна само за членовете на изследователския екип. Проучването ще продължи 1 година.

**Изгответе форма за информирано съгласие за проучването, като включите задължително информация за:**

1. институцията, провеждаща изследването;
2. целите на изследването и методите, които ще бъдат използвани;
3. защо лицето е станало обект на изследването;
4. продължителността на изследването;
5. потенциалните рискове от участие в изследването;
6. очакваните ползи от изследването;
7. към кого може да се обръща лицето за допълнителни въпроси;
8. евентуални разходи на лицето във връзка с участието в изследването;
9. правото на лицето да откаже участие в изследването или да оттегли съгласието си без това да оказва влияние върху взаимоотношенията му с лекуващия екип и грижите за него;
10. степента на спазване на конфиденциалност по отношение на информацията получена при изследването;
11. грижите, които ще се предоставят в случай на претърпени вреди от участието в изследването;
12. предвидени компенсации в случай на щети, свързани с изследването.

**Може да ползвате примерната форма за информирано съгласие от предоставените допълнителни материали.**